Bagaimana membetulkan paip bocor - Wikipedia

# Bagaimana membetulkan paip bocor

### Dari Wikipedia Bahasa Melayu, ensiklopedia bebas.

Paip merupakan selindar panjang yang digunakan bagi menyalur atau mengalirkan air atau gas bagi tujuan-tujuan tertentu. Biasanya, kegunaan paip di rumah adalah bagi menyalurkan air minuman, gas memasak, air panas dan seumpamanya.

Biasanya, paip yang digunakan di rumah kediaman boleh dkategorikan dalam pelbagai kategori seperti tembaga, PVC (Polivinyl Chloride), plastik, besi bergalvani, buluh dan seumpamanya. Disebabkan keadaan fizikal paip yang berlainan, sekiranya paip tersebut bocor, maka kaedah membaiki atau membetulkannya juga berlainan.

Biasanya, kerosakan yang berlaku ke atas paip adalah samada pecah, berkarat, mereput, berlubang, penyambungan semula samada untuk memanjang atau memotong paip berkenaan. Semua kategori paip boleh mengalamai jenis kerosakan yang sama kecualilah paip PVC dan plastik yang tidak mungkin berkarat tetapi boleh mereput.

## [Sunting] Paip tembaga

Kaedah membaiki paip tembaga: Biasanya paip tembaga digunakan sebagai salur gas dan bahan panas atau sejuk seperti pendingin hawa, air panas, gas memasak dan seumpamanya. Sekiranya paip tembaga bocor, kaedah yang biasa digunakan adalah dengan mematerinya menggunakan tembaga juga. Tetai sekiranya keseluruhan paip telah reput, maka kaedah yang paling sesuai ialah dengan menggantikannya.

## [Sunting] Paip PVC

Kaedah membaiki paip PVC : Biasanya paip PVC digunakan bagi menyalurkan air minuman dan air buangan seperti air buangan dari sinki atau air hujan. Bergantung kepada tekanan air yang melalui paip PVC berkenaan, sekiranya tekanan tinggi seperti paip air minuman atau air buangan sanitari, biasanya bahagian paip yang rosak perlu dibuang dan digantikan dengan yang baru. Gunakan gam PVC bagi melekatkan sambungan-sambungan paip berkenaan. Sekiranya tekanan air yang melalui paip berkenaan adalah rendah seperti saluran air hujan dari bumbung, cukup sekadar menyapu bahagian yang bocor dengan gam PVC dan menampalnya dengan bahan PVC yang bersesuaian.

## [Sunting] Paip plastik

Kaedah membaiki paip plastik: Paip plastik biasanya tidak boleh ditampal. Kaedah membaiki yang paling sesuai ialah dengan memotong bahagian yang rosak dan menggantikannya dengan paip plastik yang lain. Gunakan sambungan-sambungan yang sesuai saiznya dan lilitkan pita paip bagi mengetatkan sambungan-sambungan berkenaan.

## [Sunting] Paip besi bergalvani

Kaedah membaiki paip besi bergalvani: Biasanya paip besi bergalvani akan mereput dan terbumbat dalam tempoh yang panjang. Besi bergalvani akan bertindakbalas dengan klorin yang terdapat dalam air minuman dan membentuk karat atau sedimentasi yang akan menyumbat besi bekenaan. Karat-karat juga akan menjadikan struktur paip ini menjadi lemah dan boleh menyebabkan kebocoran. Sekiranya berlaku masalah seperti itu, paip hendaklah ditukar dengan yang baru.

## [Sunting] Paip buluh

Kaedah membaiki paip buluh: Paip buluh biasanya perlu ditukar dengan yang baru kerana paip buluh biasanya akan menjadi reput. Adalah kurang ekonomikal membaiki paip buluh ini kerana buluh mudah didapati secara percuma di mana-mana terutama sekali di kawasan kampung.

Diperolehi daripada "http://ms.wikipedia.org../../../b/a/g/Bagaimana_membetulkan_paip_bocor.html"

Kategori: Kemahiran Hidup

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari